b'\n_START_ARTICLE_\nEduca\xc8\x9bia \xc3\xaen Fran\xc8\x9ba\n_START_SECTION_\nCifre cheie\n_START_PARAGRAPH_\nSistemul este coordonat de Ministerul Educa\xc8\x9biei Na\xc8\x9bionale. Din 1959 (reforma Berthoin), \xc3\xaenv\xc4\x83\xc8\x9b\xc4\x83m\xc3\xa2ntul este obligatoriu pentru minorii cu v\xc3\xa2rste cuprinse \xc3\xaentre 6 \xc8\x99i 16 ani. Exist\xc4\x83 mai mult de 65000 de \xc8\x99coli, dintre care aproximativ 15% (primare) \xc8\x99i 20% (secundare) sunt \xc8\x99coli private._NEWLINE_Num\xc4\x83rul total de elevi ajunge la 12 milioane, adic\xc4\x83 o cincime din popula\xc8\x9bie. Ministerului Educa\xc8\x9biei Na\xc8\x9bionale i s-a acordat 6,9% din PIB \xc3\xaen 2012 (6,6% in 2008). Conform PISA, prin compararea sistemelor na\xc8\x9bionale de \xc3\xaenv\xc4\x83\xc8\x9b\xc4\x83m\xc3\xa2nt, rezultatele sistemului de \xc3\xaenv\xc4\x83\xc8\x9b\xc4\x83m\xc3\xa2nt francez sunt \xc3\xaen sc\xc4\x83dere fa\xc8\x9b\xc4\x83 de cele altor state membre ale OCDE. Num\xc4\x83rul de studen\xc8\x9bi \xc3\xaen Fran\xc8\x9ba se ridic\xc4\x83 la peste 2,3 milioane (cifre oficiale 2011)\n_START_SECTION_\nIstorie\n_START_PARAGRAPH_\nDatorit\xc4\x83 provoc\xc4\x83rilor politice, economice, sociale, ideologice \xc8\x99i culturale generate de predarea \xc3\xaen Fran\xc8\x9ba, istoria sistemului educa\xc8\x9bional francez se caracterizeaz\xc4\x83 prin alternan\xc8\x9ba evolu\xc8\x9biilor lente \xc8\x99i progresive cu schimb\xc4\x83ri bru\xc8\x99te. Din punct de vedere istoric, unul dintre cei mai influen\xc8\x9bi \xc8\x99i bine-cunoscu\xc8\x9bi promotori ai acestor reforme a fost Jules Ferry, care a pus \xc3\xaen aplicare legile cu acela\xc8\x99i nume dintre anii 1881 \xc8\x99i 1882, care impuneau \xc3\xaenv\xc4\x83\xc8\x9b\xc4\x83m\xc3\xa2ntul gratuit \xc8\x99i obligatoriu.'